
N A R V A   L I N N A V A L I T S U S

KORRALDUS

Narva







     _____08.2006 a nr _____
AS Narva Bussiveod 

aktsiakapitali suurendamine

1. Asjaolud ja menetluse käik

Narva Linnavolikogu 18.05.2006 määrusega nr 18 muudeti Narva linna 2006 a. eelarvet ja ülalnimetatud määruse lisa 3 punkti 1.36 kohaselt eraldati AS-le Narva Bussiveod 3500000 krooni aktsiakapitali suurendamiseks busside soetamiseks. Narva Linnavolikogu 1805.2006 a. määruse nr 18 realiseerimiseks tuleb teha otsuse AS Narva Bussiveod aktsiakapitali suurendamise kohta rahalise sissemakse tegemise kaudu.

2. Õiguslikud alused

Kohaliku omavalitsuse korralduse seaduse  § 35 lõike 3 kohaselt, sihtasutuse, mille ainuasutajaks on vald või linn, samuti osaühingu või aktsiaseltsi, mille ainsaks osanikuks või aktsionäriks on vald või linn, asutamise, ühinemise, jagunemise ja ümberkujundamise ja lõpetamise otsustab ning põhikirja ja selle muudatused kinnitab kohaliku omavalitsuse volikogu. Sihtasutuse, osaühingu või aktsiaseltsi nõukogu liikmed nimetab, samuti muid asutaja, osaniku või aktsionäri õigusi teostab valla- või linnavalitsus. Kui osaühingul ei ole nõukogu, nimetab valla- või linnavalitsus osaühingu juhatuse liikmed. Järelikult, Narva Linnavalitsusel on õigus teha otsuse AS Narva Bussiveod aktsiakapitali suurendamiseks.

Äriseadustiku §342 kohaselt, aktsiakapitali suurendamise otsuses märgitakse:
uute aktsiate arv ja nimiväärtus, samuti aktsiakapitali suurendamise ulatus;

· väljalastavate aktsiate liik, kui aktsiaseltsil on või lastakse välja mitut liiki aktsiaid;

· uute aktsiate märkimise eesõigus ja selle kasutamise tähtaeg, samuti aeg, mille seisuga aktsionäridele kuulub märkimise eesõigus;

· aktsiate märkimise aeg;

· aktsiate eest tasumise aeg ja koht, samuti kas ja millises ulatuses tasutakse aktsiate eest rahalise või mitterahalise sissemaksega, mitterahalise sissemakse korral ka selle ese;

· kui suurendatakse aktsiate nimiväärtust – olemasolevate aktsiate uus nimiväärtus;

· kui aktsiaid lastakse välja ülekursiga - ülekursi suurus, mis võib olla määratud kas kindla summana või ülekursi alampiirina, millest kõrgema ülekursi võib nõukogu määrata kuni märkimise alguseni;

· fondiemissiooni korral lisaks viide fondiemissiooni aluseks olevale bilansile ja omakapitali kirjetele, mille arvel ja millises ulatuses fondiemissioon läbi viiakse; samuti aeg, mille seisuga fondiemissioon läbi viiakse.

3. Otsus

Suurendada AS Narva Bussiveod aktsiakapitali  järgmistel tingimustel:

· aktsiakapital suurendatakse 3500000 (kolme miljoni viiesaja tuhande) krooni võrra  kuni 16400000 (kuueteist miljoni neljasaja tuhande) kroonini uute aktsiate väljalaskmise kaudu;

· uute aktsiate arv on 350 (kolmsada viiskümmend) aktsiat;

· iga uue aktsia nimiväärtus on 10000 (kümne tuhat) krooni;

· uute aktsiate märkimise eesõigus on Narva Linna Arenduse ja Ökonomika Ametil. Uute aktsiate märkimise eesõiguse kasutamise tähtaeg on 06.09.2006 a. Aktsionäridele kuulub märkimise eesõigus kuni 06.09.2006 a. (kaasarvatud);

· uute aktsiate märkimise tähtaed on 10.09.2006 a.;

· uute aktsiate eest täies ulatuses tasutakse rahalise sissemaksega. Uute aktsiate eest tasumise aeg on 11.09.2006 a. Uute aktsiate tasumise koht on AS Narva Bussiveod pangakonto nr 10562010524004 AS-s SEB Eesti Ühispank.

4. Korralduse vaidlustamine

Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

5.1. Narva Linnavalitsuse Linnavara- ja Majandusametil teha korraldus teatavaks AS-le Narva Bussiveod. 

5.2. Korraldus jõustub seadusega sätestatud korras.

